ขอคำแนะนำหน่อย Teachable คืออะไร และ มีจุดเด่น จุดด้อยอย่างไร
"Teachable"  คือ Learning Management System (LMS) ซอฟต์แวร์สำเร็จรูปแบบ Cloud-based สำหรับสร้างโรงเรียนออนไลน์ของคุณเอง และบริหารจัดการคอร์สเรียนออนไลน์ต่าง ๆ ภายใต้แพลทฟอร์มเดียว โดยที่ผู้สอนไม่ต้องมีความรู้ด้านโค้ดดิ้งใดๆ

ผู้สอนสามารถเริ่มต้นสร้างโรงเรียนออนไลน์ของตนเองง่าย ๆ โดยการสมัครใช้บริการกับทางแพลทฟอร์ม เพื่อเข้าถึงเครื่องมือบริหารจัดการระบบโรงเรียนออนไลน์สำเร็จรูปทั้งหมดที่แพลทฟอร์มมีเตรียมไว้ให้แล้ว ไม่ว่าจะเป็น :
1.  ระบบออกแบบหน้าเว็บโรงเรียนออนไลน์ ที่สามารถเชื่อมต่อกับโดเมนเนมส่วนตัวของคุณเอง เพื่อสร้างภาพลักษณ์เสมือนเป็นเว็บไซต์โรงเรียนออนไลน์ของคุณโดยเฉพาะ
ระบบการสร้างหลักสูตร ที่มาพร้อมกับพื้นที่เซิร์ฟเวอร์จัดเก็บวีดีโอคลิป และไฟล์เอกสารการเรียนการสอนของคุณแบบไม่จำกัดจำนวน
ระบบชำระเงินออนไลน์ ที่ถูกออกแบบมาอย่างลื่นไหล และรองรับการชำระเงินด้วยบัตรเดบิต และเครดิตชั้นนำ เพื่อนักเรียนสามารถจ่ายเงินและเข้าเรียนได้ทันทีด้วยตัวของพวกเขาเอง
2.  ระบบ Multiple Authors กรณีมีอาจารย์หลายคน และระบบ Affiliate กรณีมีตัวแทนขายหลักสูตร ที่คุณไม่ต้องเข้าไปจัดการเรื่องการโอนส่วนแบ่ง เพราะระบบการเงินของ Teachable สามารถจัดการโอนส่วนแบ่งให้ผู้ร่วมประโยชน์ของคุณตามค่าที่คุณตั้งไว้โดยอัตโนมัติ
ฯลฯ อีกมากมาย

จุดเด่น :
-  ไม่จำกัดจำนวนคอร์ส, และไม่จำกัดจำนวนนักเรียน
-  สามารถโฮสต์ได้ทั้ง ไฟล์วีดีโอ, ไฟล์เสียง, และไฟล์เอกสารดาวน์โหลดต่าง ๆ
-  มีระบบ Grade, Quiz, และการออกใบ Certificate หลังเรียนจบ
-  มีระบบรายงานความคืบหน้าของนักเรียนอย่างละเอียด
-  สามารถตั้งราคาคอร์สแบบจ่ายครั้งเดียว (One-time) และจ่ายรายเดือนตัดบัตรเครดิตลูกค้า (Subscription)
-  มีระบบชำระเงินออนไลน์ในตัวเอง คุณไม่ต้องสมัครเชื่อมต่อกับผู้ให้บริการระบบชำระเงิน 3rd party อื่นเฉกเช่น LMS ส่วนใหญ่ในตลาด
-  มีระบบการโอนส่วนแบ่งและรายได้แก่ วิทยากร (Author) และ ทีมขาย (Affiliate partner) แบบอัตโนมัติ (ทุกคนรวมทั้งคุณต้องมีบัญชี Paypal เพื่อรับเงินจากระบบการเงินของ Teachable)
-  ทีมงาน Teachable จัดกิจกรรมอบรม ให้ความรู้กับเจ้าของโรงเรียนอย่างสม่ำเสมอ
-  Teachable มีผู้ใช้บริการหลักแสนราย มากเป็นอันดับต้น ๆ ของตลาด LMS คุณจึงหาข้อมูลความรู้ และวิธีแก้ปัญหาการใช้งานระบบได้ง่าย
-  รับประกันความพอใจ คืนเงินภายใน 30 วันหลังสมัครใช้งาน

จุดด้อย :
-  ไม่มีช่วงทดลองใช้งานฟรี เฉกเช่น LMS ส่วนใหญ่ในตลาด
-  ไม่มีฟังชั่งการสร้าง Blog ภายในแพลทฟอร์มเดียวกัน
-  หน้าตาของโรงเรียนออนไลน์ ปรับแต่งได้ค่อนข้างจำกัด
-  หน้าตาของใบ Certificate ปรับแต่งได้ค่อนข้างจำกัด
-  แพ็กเกจเริ่มต้น (Basic Plan) มีการเก็บค่า Transaction fee ต่างหากจากค่าบริการรายเดือน
ความรู้ทางการเงิน